plato-philosophy.leges 2.660
καθάπερ τοῖς κάμνουσίν τε καὶ ἀσθενῶς ἴσχουσιν τὰ σώματα ἐν ἡδέσι τισὶν σιτίοις καὶ πώμασι τὴν χρηστὴν πειρῶνται τροφὴν προσφέρειν οἷς μέλει τούτων , τὴν δὲ τῶν πονηρῶν ἐν ἀηδέσιν , ἵνα τὴν μὲν ἀσπάζωνται , τὴν δὲ μισεῖν ὀρθῶς ἐθίζωνται . ταὐτὸν δὴ καὶ τὸν ποιητικὸν ὁ ὀρθὸς νομοθέτης ἐν τοῖς καλοῖς ῥήμασι καὶ ἐπαινετοῖς πείσει τε , καὶ ἀναγκάσει μὴ πείθων , τὰ τῶν σωφρόνων τε καὶ ἀνδρείων καὶ πάντως ἀγαθῶν ἀνδρῶν ἔν τε ῥυθμοῖς σχήματα καὶ ἐν ἁρμονίαισιν μέλη ποιοῦντα ὀρθῶς ποιεῖν . νῦν οὖν οὕτω δοκοῦσίν σοι , πρὸς Διός , ὦ ξένε , ἐν ταῖς ἄλλαις πόλεσι ποιεῖν ; ἐγὼ μὲν γὰρ καθʼ ὅσον αἰσθάνομαι , πλὴν παρʼ ἡμῖν ἢ παρὰ Λακεδαιμονίοις , ἃ σὺ νῦν λέγεις οὐκ οἶδα πραττόμενα , καινὰ δὲ ἄττα ἀεὶ γιγνόμενα περί τε τὰς ὀρχήσεις καὶ περὶ τὴν ἄλλην μουσικὴν σύμπασαν , οὐχ ὑπὸ νόμων μεταβαλλόμενα ἀλλʼ ὑπό τινων ἀτάκτων ἡδονῶν , πολλοῦ δεουσῶν τῶν αὐτῶν εἶναι καὶ κατὰ ταὐτά , ὡς σὺ κατʼ Αἴγυπτον ἀφερμηνεύεις , ἀλλʼ οὐδέποτε τῶν αὐτῶν . ἄριστά γʼ , ὦ Κλεινία . εἰ δʼ ἔδοξά σοι ἃ σὺ λέγεις λέγειν ὡς νῦν γιγνόμενα , οὐκ ἂν θαυμάζοιμι εἰ μὴ σαφῶς λέγων ἃ διανοοῦμαι τοῦτο ἐποίησα καὶ ἔπαθον · ἀλλʼ ἃ βούλομαι γίγνεσθαι περὶ μουσικήν , τοιαῦτʼ ἄττα εἶπον ἴσως ὥστε σοὶ δόξαι ταῦτα ἐμὲ λέγειν . λοιδορεῖν γὰρ πράγματα ἀνίατα καὶ πόρρω προβεβηκότα ἁμαρτίας οὐδαμῶς ἡδύ , ἀναγκαῖον δʼ ἐνίοτέ ἐστιν . ἐπειδὴ δὲ ταῦτα συνδοκεῖ καὶ σοί , φέρε , φῂς παρʼ ὑμῖν καὶ τοῖσδε μᾶλλον ἢ παρὰ τοῖς ἄλλοις Ἕλλησιν γίγνεσθαι τὰ τοιαῦτα ; τί μήν ; τί δʼ εἰ καὶ παρὰ τοῖς ἄλλοις γίγνοιθʼ οὕτω ; πότερον αὐτὰ καλλιόνως οὕτως εἶναι φαῖμεν ἂν ἢ καθάπερ νῦν γίγνεται γιγνόμενα ; πολύ που τὸ διαφέρον , εἰ καθάπερ παρά τε τοῖσδε καὶ παρʼ ἡμῖν , καὶ ἔτι καθάπερ εἶπες σὺ νυνδὴ δεῖν εἶναι , γίγνοιτο . φέρε δή , συνομολογησώμεθα τὰ νῦν . ἄλλο τι παρʼ ὑμῖν ἐν πάσῃ παιδείᾳ καὶ μουσικῇ τὰ λεγόμενά ἐστι τάδε ; τοὺς ποιητὰς ἀναγκάζετε λέγειν ὡς ὁ μὲν ἀγαθὸς ἀνὴρ σώφρων ὢν καὶ δίκαιος εὐδαίμων ἐστὶ καὶ μακάριος , ἐάντε μέγας καὶ ἰσχυρὸς ἐάντε μικρὸς καὶ ἀσθενὴς ᾖ , καὶ ἐὰν πλουτῇ καὶ μή · ἐὰν δὲ ἄρα πλουτῇ μὲν Κινύρα τε καὶ Μίδα μᾶλλον , ᾖ δὲ ἄδικος , ἄθλιός τʼ ἐστὶ καὶ ἀνιαρῶς ζῇ .
Lemmas: καθά ὁ κάμνω τε καί ἀσθενής ἴσχω ὁ σῶμα ἐν ἡδύς τις σιτίον καί πῶμα ὁ χρηστός πειράω τροφή προσφέρω ὅς μέλω οὗτος , ὁ δέ ὁ πονηρός ἐν ἀηδής , ἵνα ὁ μέν ἀσπάζομαι , ὁ δέ μισέω ὀρθός ἐθίζω . αὐτός δή καί ὁ ποιητικός ὁ ὀρθός νομοθέτης ἐν ὁ καλός ῥῆμα καί ἐπαινετός πείθω τε , καί ἀναγκάζω μή πείθω , ὁ ὁ σώφρων τε καί ἀνδρεῖος καί πάντως ἀγαθός ἀνήρ ἐν τε ῥυθμός σχῆμα καί ἐν ἁρμονία μέλος ποιέω ὀρθός ποιέω . νῦν οὖν οὕτως δοκέω σύ , πρός Ζεύς , ὦ ξένος , ἐν ὁ ἄλλος πόλις ποιέω ; ἐγώ μέν γάρ κατά ὅσος αἰσθάνομαι , πλήν παρά ἐγώ ἤ παρά Λακεδαιμόνιος , ὅς σύ νῦν λέγω οὐ οἶδα πράσσω , καινός δέ τις ἀεί γίγνομαι περί τε ὁ ὄρχησις καί περί ὁ ἄλλος μουσική σύμπας , οὐ ὑπό νόμος μεταβάλλω ἀλλά ὑπό τις ἄτακτος ἡδονή , πολύς δέω ὁ αὐτός εἰμί καί κατά αὐτός , ὡς σύ κατά Αἴγυπτος ἀφερμηνεύω , ἀλλά οὐδέποτε ὁ αὐτός . ἀγαθός γε , ὦ Κλεινίας . εἰ δέ δοκέω σύ ὅς σύ λέγω λέγω ὡς νῦν γίγνομαι , οὐ ἄν θαυμάζω εἰ μή σαφής λέγω ὅς διανοέω οὗτος ποιέω καί πάσχω · ἀλλά ὅς βούλομαι γίγνομαι περί μουσική , τοιοῦτος τις λέγω ἴσως ὥστε σύ δοκέω οὗτος ἐγώ λέγω . λοιδορέω γάρ πρᾶγμα ἀνίατος καί πρόσω προβαίνω ἁμαρτία οὐδαμῶς ἡδύς , ἀναγκαῖος δέ ἐνίοτε εἰμί . ἐπειδή δέ οὗτος συνδοκέω καί σύ , φέρω , φημί παρά σύ καί ὅδε μάλα ἤ παρά ὁ ἄλλος Ἕλλην γίγνομαι ὁ τοιοῦτος ; τίς μήν ; τίς δέ εἰ καί παρά ὁ ἄλλος γίγνομαι οὕτως ; πότερος αὐτός καλός οὕτως εἰμί φημί ἄν ἤ καθά νῦν γίγνομαι γίγνομαι ; πολύς που ὁ διαφέρω , εἰ καθά παρά τε ὅδε καί παρά ἐγώ , καί ἔτι καθά λέγω σύ νυνδί δέω εἰμί , γίγνομαι . φέρω δή , συνομολογέω ὁ νῦν . ἄλλος τις παρά σύ ἐν πᾶς παιδεία καί μουσική ὁ λέγω εἰμί ὅδε ; ὁ ποιητής ἀναγκάζω λέγω ὡς ὁ μέν ἀγαθός ἀνήρ σώφρων εἰμί καί δίκαιος εὐδαίμων εἰμί καί μακάριος , ἐάν μέγας καί ἰσχυρός ἐάν μικρός καί ἀσθενής εἰμί , καί ἐάν πλουτέω καί μή · ἐάν δέ ἄρα πλουτέω μέν Κινύρης τε καί Μίδας μάλα , εἰμί δέ ἄδικος , ἄθλιος τε εἰμί καί ἀνιαρός ζάω .